Живко Миланов
Живко Кирилов Миланов е бивш български футболист, десен бек.

Кариера 
За представителния тим на Левски София играе от пролетта на 2003 г. В „А“ група има 122 мача и 8 гола.

Шампион на България през 2006, 2007 и 2009, вицешамппион през 2003, 2004, 2005 и 2008 г. Носител на купата на страната през 2003, 2005 и 2007 г. В евротурнирите има 38 мача и 1 гол (16 мача за КЕШ и 22 мача с 1 гол за купата на УЕФА).

В началото на 2010 г. Миланов е продаден на румънския клуб Васлуй, за който се превръща в основен футболист през следващите три години и половина.

На 25 юни 2013 г. Миланов подписва договор за 2 години с Том Томск в Русия. През сезон 2013/14 изиграва 28 мача в Руската Премиер Лига, като в края на сезона Том изпада. През 2014/15 записва 27 участия във втората руска дивизия и бележи един гол. Разписва се на 27 юли 2014 г. при победа с 3:1 над Луч-Енергия. През юни 2015 г. Миланов напуска Том след като договора му не е продължен.

В последните дни на август 2015 г. Миланов се завръща в родния Левски София и на 2 септември подписва договор до края на 2015 година.

На 30 декември 2015 г. Живко Миланов официално е представен като играч на АПОЕЛ Никозия.

На 23 юни 2020 г. Живко Миланов официално слага край на футболната си кариера, поради заболяване на белия дроб.

Бележки

Външни препратки 
 Профил на LevskiSofia.info

Български футболисти
Български футболисти в Русия
Български футболисти в Румъния
Български футболисти в Кипър
Футболисти на ПФК Левски (София)
Футболисти на ФК АПОЕЛ
Родени в София